Šilo miško ąžuolas

Šilo miško ąžuolas – išskirtinis ąžuolas, augantis Jonavos rajone, Žeimių seniūnijoje, Šilo miške. Teritorija priklauso Kėdainių miškų urėdijos Kėdainių girininkijai (277 kv., 3 skl.). Medis nutolęs nuo kelio  ties Pauliukų kaimu į rytus apie 400 m (pusiaukelėje tarp Juškonių ir Šėtos). Ąžuolas auga Šilo miško pietiniame pakraštyje. Tarp plento ir miško plyti atviras dirbamas laukas, įsikūrusios dvi sodybos. Medis iš kitų greta augančių ąžuolų išsiskiria storesniu kamienu, be to, jis pažymėtas mėlyna juosta. 

Šilo miško ąžuolas yra valstybės saugomas botaninis  gamtos paveldo objektas, paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.
miniatiūra|200px|left|Ąžuolas 2016 m. kovo mėn.

 Duomenys 

 Kamieno apimtis – 4,25 m (1,3 m aukštyje)
 Aukštis – 31,0 m

 Nuorodos 

 Saugomų teritorijų valstybės kadastras 
 Šilo miško ąžuolas žemėlapyje

Kategorija:Jonavos rajono paveldas
Kategorija:Lietuvos gamtos paveldo objektai